A Bizottság 339/98/EK rendelete
(1998. február 11.)
a meghatározott textiltermékek harmadik országokból történő behozatalának közös szabályairól szóló 3030/93/EGK tanácsi rendelet I., II., III., V., VI., VII., VIII. és IX. mellékletének módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a legutóbb az 1445/97/EK bizottsági rendelettel [1] módosított, a meghatározott textiltermékek harmadik országokból történő behozatalának közös szabályairól szóló, 1993. október 12-i 3030/93/EGK tanácsi rendeletre [2] és különösen annak 19. cikkére, összefüggésben 17. cikkével,
mivel a Kombinált Nómenklatúrában 1998. január 1-jétől alkalmazandó módosításokat vezettek be;
mivel a Tanács 1997. július 24-i határozatával [3] a Macedónia Volt Jugoszláv Köztársasággal megkötött, a textiltermékek kereskedelméről szóló megállapodás ideiglenes alkalmazásáról határozott;
mivel a textiltermékek kereskedelméről szóló MFA kétoldalú megállapodás hatálya alá nem tartozó textiltermékek kereskedelméről a Kínai Köztársasággal kötött megállapodás, amelyet 1995. január 1-jével kezdődő hatállyal kétéves időtartamra alkalmaztak, automatikusan további egyéves időszakokra meghosszabbodott, így 1998-ban is alkalmazandó;
mivel a textiltermékek kereskedelméről szóló, a Közösség és Bulgária, a Cseh Köztársaság, Magyarország, Lengyelország, Románia és Szlovákia között létrejött Európa-megállapodások kiegészítő jegyzőkönyvei 1997. december 31-én hatályukat vesztik;
mivel az Albániával, Máltával, Marokkóval, Szlovéniával és Tunéziával kötött megállapodások 1997. december 31-én hatályukat vesztik;
mivel a Tanács elfogadta a textil- és ruházati termékeknek a textil- és ruházati megállapodás 2. szakasza szerint az 1994. évi Általános Vám- és Kereskedelmi Egyezménybe 1998. január 1-jével beépítendő jegyzékét tartalmazó 1996. november 25-i 2315/96/EK rendeletet [4];
mivel a fenti okokból kifolyólag módosítani kell a 3030/93/EGK rendelet I., II., III., V., VI., VII., VIII. és IX. mellékletének vonatkozó részeit annak érdekében, hogy az említett rendelet 19. cikke értelmében az egyes harmadik országokból származó meghatározott textiltermékeknek a Közösségbe történő behozatalára vonatkozó módosításokat figyelembe vegyék;
mivel az e rendeletben előírt intézkedések összhangban vannak a textiltermékekkel foglalkozó bizottság véleményével,
ELFOGADTA EZT A RENDELETET:
1. cikk
A 3030/93/EGK rendelet a következőképpen módosul:
- az I. melléklet helyébe e rendelet I. melléklete lép,
- a II. melléklet helyébe e rendelet II. melléklete lép,
- a III. melléklet helyébe e rendelet III. melléklete lép,
- az V. melléklet helyébe e rendelet IV. melléklete lép,
- a VI. melléklet helyébe e rendelet V. melléklete lép,
- a VII. melléklet helyébe e rendelet VI. melléklete lép,
- a VIII. melléklet helyébe e rendelet VII. melléklete lép,
- a IX. melléklet helyébe e rendelet VIII. melléklete lép.
2. cikk
Ez a rendelet az Európai Közösségek Hivatalos Lapjában való kihirdetésének napján lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 1998. február 11-én.